Այս գնահատականները ոմանց համար կարող են թւալ չափազանցւած, ռոմանտիկ, իրականութեան հետ անգամ հեռաւոր աղերս չունեցող յուզական պոռթկումներ: Սակայն, փաստը մնում է փաստ. առաջին հայեացքից «փոքրիկ եւ աննշան» թւացող հէնց խանասորատիպ պատմական եղելութիւններն ու իրադարձութիւններն են, որ ձեւաւորում են մարդ անհատի եւ ազգային հաւաքականութեան ենթագիտակցութեան մէջ թաքնւած կերպարը, որն իր ողջ շքեղութեամբ դրսեւորում է պատմական օրհասական պահերին: